PayPal

פייפל הולדינגס (באנגלית: PayPal Holdings, Inc) הוא תאגיד פינטק אמריקאי המאפשר העברת כספים וביצוע תשלומים באינטרנט ברחבי העולם. האתר והשירות הוקמו כדי לאפשר רכישה או מכירה קלה יותר דרך האינטרנט. האתר פועל במדינות רבות, ובחלקן ישנה הגבלה של העברת כסף באמצעות השירות לבעל חשבון אחר או הגבלות אחרות. הכנסות השירות הן מעמלות המוכרים ומפרסום. יתרונותיו של אתר אינטרנט מסוג זה הם אבטחה וריכוזיות. פרטי כרטיס האשראי נמצאים באתר מרכזי אחד, ולא מופצים באתרים רבים, שקשה לדעת מהי רמת האבטחה שלהם והסיכון שבהם לחשיפת פרטי כרטיס האשראי. כיוון שמדובר באתר גדול, ייחודי ומקצועי לנושא, שמשקיע הרבה בנושא אבטחת המידע, ההנחה היא שהסיכון לדליפת הנתונים נמוך יותר מאשר ברוב האתרים. החברה מתחייבת לנסות לעזור ללקוח במקרה שהתבצעה תקלה ברכישה או בכל בעיה שיש בין הקונה למוכר, כגון קניית מוצר לא תקין, תיאור המוצר היה שגוי, או שהמוצר לא הגיע ללקוח. תחילה נפתח "עימות" שבו הקונה או המוכר מערערים על תקינות העסקה. במקרה ששני הצדדים לא הגיעו להסכמה, רשאי אחד הצדדים "להסלים" את המחלוקת לתביעה, שבה פייפל יבחן את המחלוקת תוך שהוא נותן לצד השני זמן מסוים לענות. במקרה שהצד השני לא ענה במסגרת הזמן המוקצב, תוכרע המחלוקת באופן אוטומטי לטובת התובע.[דרוש מקור][מפני ש...] במקרה שהנתבע ישיב, פייפל יבחן את האירוע ויכריע לטובת אחד הצדדים. לעיתים מנצלים הקונים שירות זה לרעה, וטוענים טענות שקריות: הם מתלוננים שהמוצר לא הגיע, או שהגיע במצב לא טוב, ובכך מאלצים את המוכר לתת החזר גם אם המוצר הגיע במלואו.[דרוש מקור] כחלק מפעילות החברה, פייפאל מספקת הלוואות בריבית, המוענקות לספק כנגד תשלומים עתידיים הצפויים להתקבל מהלקוחות לאחר השלמת העברת הכספים. החברה הוקמה על ידי מקס לווצ'ין ופיטר ת'יל תחת השם Confinity בדצמבר 1998. במרץ 2000 התאחדה החברה עם המתחרה העיקרית שלה, "X.com", שהייתה בבעלות המיליארדר אילון מאסק. ב-2002 רכשה חברת eBay (אתר מכירה וקנייה מקוונת) את PayPal כדי לאפשר תשלום נוח ובטוח יותר במכירותיה הפומביות. בנוסף ל-eBay יש מספר רב של חברות העובדות עם PayPal. כתוצאה מן הקשר בין eBay ו-PayPal, חברת אמזון, אחד מעסקי הקמעונאות הגדולים ברשת, ומתחרה מרכזית של eBay, אינה מאפשרת לרכוש מוצרים דרכה באמצעות שימוש ב-PayPal. בחודש ספטמבר 2014 הוציאה חברת eBay הודעה רשמית על פיצול בין החברות והפיכת PayPal לחברה עצמאית. בינואר 2008 רכשה PayPal את חברת ההזנק הישראלית Fraud Sciences, העוסקת באבטחה של עסקאות מקוונות. בעקבות הרכישה, פתחה PayPal משרדים ברמת החייל, שבתל אביב ובהמשך עברו המשרדים של החברה למגדל אלקטרה. ביולי 2008 פתחה PayPal את שוק המכירות למסחר גם בשקלים חדשים, בנוסף לשאר סוגי המטבעות המורשים באתר. ברבעון השני של 2015 PayPal רכשה את חברת Cyactive הישראלית מבאר שבע. Cyactive עסקה בהגנת סייבר על בסיס חיזוי איומים עתידיים. מיקרו-תשלום מדיה וקבצים בנושא PayPal בוויקישיתוף אתר האינטרנט הרשמי של PayPal (בשפות מרובות) PayPal, ברשת החברתית פייסבוק PayPal, ברשת החברתית אקס (טוויטר) PayPal, ברשת החברתית אינסטגרם PayPal, ברשת החברתית LinkedIn PayPal, סרטונים בערוץ היוטיוב מידע עסקי על חברת PayPal באתרים Yahoo! Finance • MarketWatch • CNN Money • Bloomberg Business (באנגלית) PayPal, בגוגל פיננסים PayPal, באתר Crunchbase (באנגלית) PayPal, באתר EDGAR של הודעות ל-SEC (באנגלית) ענבל אורפז, הכירו את הישראלים ששומרים על פייפאל מפני הונאות ברשת, באתר TheMarker‏, 2 באפריל 2014 PayPal, באתר אנציקלופדיה בריטניקה (באנגלית) Ebay אישרה רשמית: מפצלת את פייפאל לחברה ציבורית נפרדת, באתר כלכליסט, 30 בספטמבר 2014 דורון פישלר, eBay רכשה סטארט-אפ ישראלי תמורת 169 מיליון דולר, באתר ynet, 28 בינואר 2008 אדר שלו, שירות התשלומים PayPal: "מקבלים גם שקלים", באתר ynet, 13 ביולי 2008 רועי גולדנברג, ‏פייפאל מאשרת את החשיפה ב"גלובס": רוכשת את CyActive, באתר גלובס, 10 במרץ 2015